Dansk prisvindende dokumentar fra 2011. I dokumentaren 'Ambassadøren' drager journalisten Mads Brügger til Den Centralafrikanske Republik forklædt som en skruppelløs liberisk diplomat. Officielt for at åbne en tændstikfabrik med job til den undertrykkede del af den lokale befolkning, der lokalt er kendt for deres magiske evner. Uofficielt for at få adgang til de store reserver af diamanter, som landet indeholder. Men i sidste ende som dokumentarist, der vil afsløre den skjulte, bizarre og dybt korrupte diplomatiske verden i Afrika. I 'Ambassadøren' udfordres og udforskes korruptionens og griskhedens sande væsen. Dokumentaren er en genreblandende tragi-komedie om et af Afrikas mest korrumperede lande. Instruktør: Mads Brügger Udløber: 14. dec 2022